《广汉早发有寄》
清代·李应莘

荒鸡喈喈晓鸦语，红烛无光日华曙。平桥十里烟火青，是我当年送君处。

别馆荒凉锁碧烟，闲门长遍青苔钱。马前惜别忽如梦，飞絮落花皆怅然。

怅然却下金牛道，古恨如云寄烟草。翠柳千条折更生，只愁折尽行人老。

作者简介：李应莘，字稼门，长安人。咸丰丙辰进士，河南候补知府。有《双桐书屋诗剩》。